Ekspertët kërkojnë eshtrat e viktimave në liqenin e një dige të Bosnjes
Edhe një delegacion i gjykatës serbe për krimet e luftës filloi punën për kërkimin e shqiptarëve të Kosovës të vrarë nga forcat serbe
Për breza me radhë, forca të ndryshme luftuese i kanë hedhur trupat e viktimave në Lumin Drina që ndan Serbinë nga Bosnja por kalimi i kohës nuk ka bërë që ato viktima të harrohen. Javët e fundit, ekspertë mjeko-ligjorë kanë vazhduar kërkimet në liqenin Peruçaç të Drinas, i cili u zbraz nga uji për të bërë riparimin e digës. Ata po zbulojnë eshtra myslimanësh të Bosnjes, shqiptarësh të Kosovës dhe madje edhe nazistësh gjermanë që mbajnë medaljen e kryqit të hekurt. Eksperti Matt Vennemeyer, shpjegon: Ekspertët ecin përgjatë brigjeve të lumit për të gjetur trupat. Vetëm analiza e AND-së mund të identifikojë eshtrat në këtë vend që quhet “lumë i përgjakur” dhe ku janë hedhur kryesisht viktima myslimane të luftës së Bosnjes si ato nga Lufta e Dytë Botërore. thotë Vennemeyer. Brenda dy javësh, ekspertët kanë gjetur rreth 50 trupa në një zonë që shtrihet deri në 120 kilometra. ” shpjegon eksperti nga Bosnja Amor Masoviç. Masoviç, i cili ka drejtuar shumicën e zhvarrimeve në Bosnje, thotë se ai kurrë nuk ka qenë dëshmitar i një operacioni në këto përmasa. Ky, tha ai, është shansi i fundit për të gjetur viktimat. ” thotë Masoviç. Sot, një delegacion i gjykatës speciale serbe për krimet e luftës filloi gjithashtu punën për kërkimin e shqiptarëve të Kosovës të vrarë nga forcat serbe gjatë bombardimeve të NATO-s në vitin 1999, trupat e të cilëve janë hedhur në liqen me një kamion frigorifer. Zhytësit dhe policia speciale serbe po kërkon edhe në shtratin e sipërm të lumit, thotë Vellko Odalloviç, i cili kryeson komisionin serb për personat e zhdukur.